CELEX: 32017R1410
Language: ro
Date: 2017-08-02 00:00:00
Title: Regulamentul (UE) 2017/1410 al Comisiei din 2 august 2017 de modificare a anexelor II și III la Regulamentul (CE) nr. 1223/2009 al Parlamentului European și al Consiliului privind produsele cosmetice (Text cu relevanță pentru SEE. )

3.8.2017   
               
               
                  RO
               
               
                  Jurnalul Oficial al Uniunii Europene
               
               
                  L 202/1
               
            REGULAMENTUL (UE) 2017/1410 AL COMISIEI
      din 2 august 2017
      de modificare a anexelor II și III la Regulamentul (CE) nr. 1223/2009 al Parlamentului European și al Consiliului privind produsele cosmetice
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (1), în special articolul 31 alineatul (1),
      întrucât:
      
                  (1)
               
               
                  Comitetul științific pentru siguranța consumatorilor (denumit în continuare „CSSC”) a concluzionat în avizul său din 26-27 iunie 2012 (2) că 3- și 4-(4-Hidroxi-4-metilpentil) ciclohex-3-en-1-carbaldehida (HICC), cu denumirea INCI hidroxi-izohexil 3-ciclohexenă carboxaldehidă, 2,6-dihidroxi-4-metil-benzaldehida) (atranol) și (3-clor-2,6-dihidroxi-4-metil-benzaldehida (cloratranol) nu ar trebui să fie utilizate în produsele cosmetice, deoarece acestea sunt parfumurile alergene care au provocat cel mai mare număr de cazuri de alergii de contact în ultimii ani.
               
            
                  (2)
               
               
                  Prin urmare, există un risc potențial pentru sănătatea umană și substanțele respective ar trebui, prin urmare, să fie interzise în produsele cosmetice.
               
            
                  (3)
               
               
                  HICC este reglementat la rubrica 79 din anexa III la Regulamentul (CE) nr. 1223/2009, unde se prevede că prezența sa trebuie să fie indicată în lista de ingrediente menționată la articolul 19 alineatul (1) litera (g) din regulamentul respectiv, atunci când concentrația sa depășește 0,001 % în produsele fără clătire și 0,01 % în produsele care se îndepărtează prin clătire. Având în vedere că HICC ar trebui să fie interzis în produsele cosmetice, este necesar să se elimine rubrica respectivă.
               
            
                  (4)
               
               
                  CSSC a indicat în avizul său din 26-27 iunie 2012 că atranolul și cloratranolul sunt componente naturale ale extractelor de mușchi de stejar (Evernia prunastri) și ale mușchiului de copac (Evernia furfuracea) reglementate la rubricile 91 și, respectiv, 92 din anexa III la Regulamentul (CE) nr. 1223/2009.
               
            
                  (5)
               
               
                  Este necesar să se prevadă o perioadă de timp rezonabilă pentru a permite industriei să se adapteze la noile interdicții și, din acest motiv, să nu mai introducă pe piață sau să nu mai pună la dispoziție pe piață produsele în cauză care conțin una sau mai multe dintre substanțele interzise. Atunci când stabilesc perioadele de timp respective, ar trebui să se țină seama în mod corespunzător de potențialul risc prezentat de produsele respective pentru sănătatea umană. Restricția pentru HICC prevăzută la rubrica 79 din anexa III la Regulamentul (CE) nr. 1223/2009 ar trebui să se aplice în continuare până când punerea la dispoziție a produselor care conțin această substanță nu mai este permisă. Prin urmare, eliminarea rubricii respective ar trebui să fie amânată.
               
            
                  (6)
               
               
                  În special, procedura excepțional de complexă și de îndelungată de reformulare a parfumurilor, precum și preocupările consumatorilor față de schimbarea proprietăților olfactive ale parfumurilor ar trebui să se reflecte în durata neobișnuit de lungă a termenului acordat industriei pentru ajustarea produselor. Manifestările alergiilor de contact la parfumuri sunt în mod normal limitate la piele. Consumatorii cu alergii de contact la parfumurile alergene sunt adesea conștienți că nu pot tolera produse parfumate pe piele și, prin urmare, pot să le evite.
               
            
                  (7)
               
               
                  Prin urmare, anexele II și III la Regulamentul (CE) nr. 1223/2009 ar trebui modificate în consecință.
               
            
                  (8)
               
               
                  Măsurile prevăzute în prezentul regulament sunt conforme cu avizul Comitetului permanent pentru produse cosmetice,
               
            ADOPTĂ PREZENTUL REGULAMENT:
      Articolul 1
      Anexele II și III la Regulamentul (CE) nr. 1223/2009 se modifică în conformitate cu anexa la prezentul regulament.
      Articolul 2
      De la 23 august 2019, produsele cosmetice care conțin una sau mai multe substanțe interzise prin prezentul regulament nu se introduc pe piața Uniunii.
      De la 23 august 2021, produsele cosmetice care conțin una sau mai multe substanțe interzise prin prezentul regulament nu mai sunt puse la dispoziție pe piața Uniunii.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Punctul 2 din anexă se aplică de la 23 august 2021.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 2 august 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 342, 22.12.2009, p. 59.
      
         (2)  CSSC/1459/11.
      
         ANEXĂ
         Anexele II și III se modifică după cum urmează:
         
                     1.
                  
                  
                     În anexa II, în tabel, se adaugă următoarele trei rubrici:
                     
                                 Număr curent
                              
                              
                                 Identificarea substanței
                              
                           
                                 Denumirea chimică/INN
                              
                              
                                 Numărul CAS
                              
                              
                                 Numărul CE
                              
                           
                                 a
                              
                              
                                 b
                              
                              
                                 c
                              
                              
                                 d
                              
                           
                                 „1380
                              
                              
                                 3- și 4-(4-hidroxi-4-metilpentil) ciclohex-3-en-1-carbaldehidă (HICC) (*1)
                                 
                              
                              
                                 51414-25-6/
                                 31906-04-4/
                              
                              
                                 257-187-9/
                                 250-863-4/
                              
                           
                                 1381
                              
                              
                                 2,6-dihidroxi-4-metil-benzaldehidă (atranol) (*1)
                                 
                              
                              
                                 526-37-4
                              
                              
                                 —
                              
                           
                                 1382
                              
                              
                                 3-clor-2,6-dihidroxi-4-metil-benzaldehidă (cloratranol) (*1)
                                 
                              
                              
                                 57074-21-2
                              
                              
                                 —
                              
                           
               
                     2.
                  
                  
                     În anexa III, în tabel, rubrica 79 se elimină.
                  
               
            (*1)  De la 23 august 2019, produsele cosmetice care conțin substanța respectivă nu se introduc pe piața Uniunii. De la 23 august 2021, produsele cosmetice care conțin substanța respectivă nu sunt puse la dispoziție pe piața Uniunii.”